Diari Oficial de la Generalitat Valenciana


Sumari del DOGV 4787, del 01-07-2004 (2004/6537)

Informació pública de l'alternativa tècnica del programa per al desenvolupament de l'actuació integrada de la unitat d'execució 1 del sector B Camí Santa, d'ús industrial, del Pla General d'Ordenació Urbana de l'Alcora.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4787

Data del DOGV
:   01-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6537


Organisme emissor
:   Incea, SL, Ceramica Vilar Albaro, SL, Porcelanite, SL, i Albaro Ceramicas, SL

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució 1 del sector B Camí Santa, d'ús industrial, del Pla General d'Ordenació Urbana de l'Alcora. [2004/F6537]
  
Les mercantils Incea, SL, Cerámica Vilar Albaro, SL, Porcelanite, SL, i Albaro Cerámicas, SL, comuniquen:
  
Que han formulat alternativa tècnica del programa per al desenvolupament d'actuació integrada de la unitat d'execució número 1 del sector B Camí Santa, d'ús industrial, del Pla General d'Ordenació Urbana de l'Alcora, que consta de projecte d'urbanització, memòria del programa d'actuació integrada, pla parcial de millora i escriptura de constitució de l'Agrupació d'Interés Urbanístic Camí Santa, a l'empara del que s'establix en els articles 45, 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que s'establix en l'article 48.1.c) de la referida llei, se sotmeten els documents esmentats a informació pública pel termini de 20 dies hàbils, a partir de la publicació de l'últim anunci, durant el qual els interessats podran formular qualssevol al·legacions i/o alternatives tècniques que els convinguen segons dret i que seran presentades davant del Registre General de l'Ajuntament de l'Alcora. Així mateix, durant els 10 primers dies es podrà sol·licitar una pròrroga del termini en els termes i les condicions que s'assenyalen en l'article 46.4 de la llei esmentada.
  
En el mateix termini de 20 dies, qualsevol:
  
a) Podrà comparéixer a la notaria de Luisa J. Feijoo Martín, al carre dels Ferrerets, número 32, de l'Alcora, per a obtindre còpia de l'acta de protocol·lització dels projectes o sol·licitar que se li exhibisca esta.
  
b) Podrà consultar la referida documentació, presentada el dia 26 de maig de 2004 (Registre d'entrada núm. 2734), així com l'expedient administratiu, a l'Ajuntament de l'Alcora, els dies hàbils en horari d'atenció al públic.
  
Així mateix, segons el que es preceptua en el paràgraf segon de l'article 48, en relació amb l'article 46, paràgraf quart i cinqué, de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies abans esmentat. Les proposicions juridicoeconòmiques es presentaran també al Registre General de l'Ajuntament de l'Alcora.
  
Expressament es fa constar que este anunci es dirigix, als efectes de donar compliment al que s'establix en l'article 59.4 de la Llei del Règim Jurídic de les Administracions Públiques, a aquells titulars la identitat o domicili dels quals consta com a desconegut en els arxius cadastrals. La totalitat de propietaris afectats és la següent: